Komission asetus (ETY) N:o 3061/84, annettu 31 päivänä lokakuuta 1984, oliiviöljyn tuotantotukijärjestelmän soveltamista koskevista yksityiskohtaisista säännöistä



Virallinen lehti nro L 288 , 01/11/1984 s. 0052 - 0057

Suomenk. erityispainos Alue 3 Nide 18 s. 0059

Espanjank. erityispainos: Luku 03 Nide 32 s. 0169

Ruotsink. erityispainos Alue 3 Nide 18 s. 0059

Portugalink. erityispainos: Luku 03 Nide 32 s. 0169



KOMISSION ASETUS (ETY) N:o 3061/84, annettu 31 päivänä lokakuuta 1984, oliiviöljyn tuotantotukijärjestelmän soveltamista koskevista yksityiskohtaisista säännöistä EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(), sellaisena kuin se on viimeksi muutettuna asetuksella (ETY) N:o 2260/84(), ja erityisesti sen 5 artiklan 5 kohdan, sekä katsoo, että neuvoston asetuksen (ETY) N:o 2261/84() 14 artiklan mukaisesti jokaisen tuottajajäsenvaltion on otettava käyttöön tarkastusjärjestelmä, jolla taataan, että tuote, jolle tukea haetaan, on siihen oikeutettu; tämän vuoksi viljelyilmoituksissa ja tukihakemuksissa, jotka asianomaisten viljelijöiden on jätettävä, on oltava tarvittavat tiedot näiden tarkastusten toteuttamiseksi; samassa tarkoituksessa olisi säädettävä tietyistä oliivinviljelijöille sekä tuottajajärjestöille ja niiden liitoille kuuluvista velvoitteista, asetuksen (ETY) N:o 2261/84 6 artiklan 1 kohdassa tarkoitettujen tarkastusten on kohdistuttava riittävän edustavaan lukumäärään tuottajajärjestöjen jäseninä olevien oliivinviljelijöiden viljelyilmoituksia, oliivinviljelijöille, jotka eivät ole tuottajajärjestön jäseniä, sekä oliivinviljelijöille, joiden keskimääräinen tuotanto on pienempi kuin 100 kilogrammaa öljyä, myönnettävä tuki on laskettava oliivipuiden kiinteämääräisten oliivien ja öljyn tuotosten perusteella; nämä tuotokset on tarpeen ottaa huomioon myös määritettäessä tuen määrää tuottajajärjestöjen jäseninä oleville oliivinviljelijöille, jos nämä ovat myyneet tuottamansa oliivit muulle ostajalle kuin hyväksytylle myllylle; tämän vuoksi on tarpeen, että huomioon otettavat tuotokset vahvistetaan tuotantoalueille, joilla on määrätyt ominaisuudet, tuotosten vahvistamisen helpottamiseksi on suotavaa, että komission edustajat osallistuvat valmistelutyöhön, tukijärjestelmän moitteettoman toiminnan takaamiseksi olisi toisaalta tarkennettava tiedot, jotka on vähintään oltava kunkin hyväksytyn myllyn varastokirjanpidossa, ja toisaalta määriteltävä myllyjen hyväksymisen edellytykset, asetuksen (ETY) N:o 2261/84 14 artiklan 3 ja 4 kohdassa tarkoitettujen tarkastusten olisi kohdistuttava prosenttimäärään, joka antaa riittävät takeet järjestelmän toimimiseksi moitteettomasti kyseisten jäsenvaltioiden tarkastusmahdollisuudet huomioon ottaen, asetuksen (ETY) N:o 2261/84 10 artiklan mukaisesti tuottajajärjestöjen liittojen on tarkistettava pistokokein kunkin tuottajajärjestön tekemät tarkastukset; näiden tarkistusten on kohdistuttava riittävän edustavaan oliivinviljelijöiden lukumäärään järjestön antamat tarkastusta koskevat takeet huomioon ottaen, asetuksen (ETY) N:o 2261/84 11 artiklassa säädetään tuottajajärjestöjen ja niiden liittojen rahoitusta koskevista yleisistä säännöistä niiden toimien osalta, jotka johtuvat tuotantotukea koskevassa oikeudellisessa sääntelyssä säädetyistä tehtävistä; tämän vuoksi on tarpeen säätää yksityiskohtaisista säännöistä, joiden mukaisesti tämän rahoituksen toteuttamisessa otetaan huomioon näille toimielimille ennakoidut kustannukset; tiettyjen jäsenvaltioiden tuotantorakenteiden erityispiirteiden vuoksi olisi säädettävä erityisistä yksityiskohtaisista säännöistä tapauksessa, jossa tähän rahoitukseen tarkoitetut määrät eivät ole riittäviä, tasapainoisen siirtymisen takaamiseksi tällä hetkellä voimassa olevasta järjestelmästä asetuksessa (ETY) N:o 2261/84 käyttöön otettuun järjestelmään olisi säädettävä tietyistä siirtymäkauden soveltamista koskevista yksityiskohtaisista säännöistä ensimmäisen markkinointivuoden osalta, jolloin tätä järjestelmää sovelletaan, ja rasvojen hallintokomitea ei ole antanut lausuntoa puheenjohtajansa asettamassa määräajassa, ON ANTANUT TÄMÄN ASETUKSEN: 1 artikla 1. Jollei 3 kohdan toisessa luetelmakohdassa toisin säädetä, asetuksen (ETY) N:o 2261/84 3 artiklan 1 ja 2 kohdassa tarkoitetut viljelyilmoitukset on jätettävä viimeistään 30 päivänä marraskuuta kunakin markkinointivuonna. Markkinointivuonna 1984/1985 kyseisen 3 artiklan 1 kohdassa tarkoitettu ilmoitus on kuitenkin jätettävä viimeistään tukihakemusta jätettäessä. 2. Oliivinviljelijän esittämässä ensimmäisessä viljelyilmoituksessa on oltava erityisesti: a) oliivinviljelijän sukunimi, etunimet ja osoite; b) tilan tai tilojen sijainti; c) tilan tai tilojen maarekisterinumero tai jos maarekisteriä ei pidetä, perusteellinen kuvaus tilasta; d) jokaisen tilan osalta luettelo oliivipalstoista ja jokaisen palstan osalta oliivipuuala, harjoitettu oliivinviljelytapa ja tuotannossa olevien oliivipuiden, joiden oliiveja käytetään öljyntuotantoon, lukumäärä ja lajikkeet; e) tuotannossa olevien öljyä tuottavien oliivipuiden kokonaislukumäärä; f) ilmoitus, jossa vakuutetaan, että viljelyilmoituksessa mainitut oliivipuualat ovat oikeutettuja tuotantotukeen asetuksen N:o 136/66/ETY 5 artiklan 2 kohdan mukaisesti sekä neuvoston asetuksen (ETY) N:o 1590/83() mukaisesti. Jos b Pe alakohdassa tarkoitetut tiedot on jo annettu oliivinviljelyä koskevan rekisterin perustamista varten neuvoston asetuksen (ETY) N:o 154/75() mukaisesti, viljelyilmoituksessa rajoitutaan viittaamaan rekisteriä koskevaan ilmoitukseen ja tarvittaessa täydentämään sitä mainitsemalla ne muutokset, jotka ovat tapahtuneet ilmoituksen laatimisen jälkeen. 3. Kun tehdään seuraavia ilmoituksia: P jos oliivinviljelijän ensimmäisessä viljelyilmoituksessa olevat tiedot ovat muuttuneet, viljelyilmoituksessa on tarkennettava tapahtuneet muutokset, P jos oliivinviljelijän ensimmäisessä viljelyilmoituksessa olevat tiedot eivät ole muuttuneet, viljelyilmoitus voidaan jättää järjestäytyneiden tuottajien osalta viimeistään tukihakemusta jätettäessä ja järjestäytymättömien tuottajien osalta viimeistään jätettäessä 4 kohdassa tarkoitettuja tietoja, ja se voi koostua pelkästään ilmoituksesta, että ensimmäiseen ilmoitukseen ei ole tullut muutoksia. 4. Järjestäytymättömien oliivinviljelijöiden jättämät ilmoitukset käyvät tukihakemuksista, jos niitä täydennetään viimeistään 31 päivänä heinäkuuta kunakin markkinointivuonna seuraavilla tiedoilla: P asetuksen (ETY) N:o 2261/84 3 artiklan 6 kohdassa tarkoitetulla ilmoituksella, P jos oliivit on puristettu ilmoittajan laskuun, myllyn antamilla todistuksilla siitä, että oliivit on jalostettu öljyksi, P jos oliivit on myyty, ostajan nimi- ja osoitetiedoilla sekä jäljennöksellä myyntilaskusta tai muusta vastaavasta asiakirjasta. 5. Jos osa oliiveista on käytetty muuhun tarkoitukseen kuin oliiviöljyn tuotantoon, tuki maksetaan suhteessa niihin oliiveihin, jotka on tarkoitettu oliiviöljyn tuotantoon. 2 artikla Asetuksen (ETY) N:o 2261/84 4 artiklan 2 kohdassa säädetyn edellytyksen noudattamisen tarkistamiseksi tuottajajärjestöjen on vaadittava omilta jäseniltään jäljennös saantokirjasta, sopimuksista tai muista asiakirjoista, joiden perusteella nämä viljelevät oliivitarhojaan. Nämä jäljennökset on liitettävä tuottajajärjestön jäsenrekisteriin. Markkinointivuoden 1984/1985 osalta oliivinviljelijä voi kuitenkin esittää järjestölleen väliaikaisesti saantokirjan asemesta ilmoituksen, jolla todistetaan, että tämä on viljelemänsä oliivitarhan omistaja. Tässä tapauksessa saantokirja on esitettävä viimeistään 31 päivänä lokakuuta 1985. 3 artikla Rajoittamatta asetuksen N:o 136/66/ETY 20 c artiklassa ja asetuksen (ETY) N:o 2261/84 3 ja 4 luvussa tarkoitettujen muiden edellytysten sekä tämän asetuksen säännösten soveltamista tuottajajärjestö tai liitto voidaan hyväksyä ainoastaan, jos se sitoutuu: P käyttämään hallinnollista rakennetta, joka soveltuu sille osoitettujen tehtävien suorittamiseen, P käyttämään pätevää henkilökuntaa, jota tarvitaan näiden tehtävien suorittamiseen, P laatimaan kuukausittaisen kertomuksen toiminnastaan ja pitämään kirjaa hallintotoiminnastaan. Hyväksymistä ei voida pitää voimassa, jos kaikki edellä tarkoitetut edellytykset eivät täyty. 4 artikla 1. Tuottajajärjestöjen tai tarvittaessa niiden liittojen on jätettävä kyseiselle jäsenvaltiolle viimeistään 31 päivänä joulukuuta kunakin markkinointivuonna jäsentensä viljelyilmoitukset tai näihin ilmoituksiin mahdollisesti tulleet muutokset. Markkinointivuoden 1984/1985 osalta nämä viljelyilmoitukset on kuitenkin jätettävä viimeistään 31 päivänä lokakuuta. 2. Asetuksen (ETY) N:o 2261/84 6 artiklan 1 kohdan toisessa luetelmakohdassa tarkoitetun tarkastuksen on kohdistuttava viiteen prosenttiin kunkin järjestön jättämistä viljelyilmoituksista. Markkinointivuonna 1984/1985 tarkastettavien ilmoitusten prosenttimäärä on kuitenkin kolme prosenttia. Tämän tarkastuksen on kohdistuttava ensisijaisesti viljelyilmoituksiin, joissa oliivipuiden hehtaarikohtainen lukumäärä on suurempi kuin kyseisen tuotantoalueen keskimääräinen lukumäärä. Tuottajajärjestöjen on laadittava jokaisesta tehdystä tarkastuksesta yksityiskohtainen kertomus, jonka jäljennös on toimitettava kyseiselle jäsenvaltiolle mahdollisimman nopeasti. 5 artikla 1. Tukihakemus, joka jokaisen oliivinviljelijän on jätettävä, sisältää vähintään seuraavat tiedot: a) oliivinviljelijän sukunimi, etunimi ja osoite; b) tuotetun neitsytöljyn määrä; c) niiden tilojen sijainti, joilta oliivit on korjattu, sekä viittaus viljelyilmoitukseen; d) hyväksytty mylly tai hyväksytyt myllyt, joissa öljy on tuotettu, sekä kunkin myllyn osalta käytettyjen oliivien määrä ja tuotettu öljymäärä. Kyseisen hakemuksen liitteenä on oltava myllyn antama ilmoitus, jonka muodon ja sisällön jäsenvaltiot voivat määrätä ja jossa vahvistetaan d kohdassa tarkoitetut tiedot. 2. Niiden oliivinviljelijöiden osalta, jotka ovat myyneet oliivinsa, tukihakemuksessa on oltava 1 kohdan a ja c alakohdassa tarkoitettujen tietojen lisäksi erityisesti: a) ostajan sukunimi, etunimet ja osoite; b) oliivien myyntilaskun tai muun vastaavan asiakirjan jäljennös. 3. Oliivinviljelijöiden on jätettävä tukihakemukset viimeistään 31 päivänä heinäkuuta kunakin markkinointivuonna: P tuottajajärjestölle järjestön jäseninä olevien oliivinviljelijöiden osalta, P kyseisen jäsenvaltion toimivaltaisille viranomaisille oliivinviljelijöiden osalta, jotka eivät ole tuottajajärjestön jäseniä. 4. Tuottajajärjestöjen tai tarvittaessa niiden liittojen on jätettävä kuluvaa markkinavuotta koskevat tukihakemukset viimeistään 31 päivänä lokakuuta kunakin markkinointivuonna. 6 artikla 1. Asetuksen (ETY) N:o 2261/84 8 artiklan 1 kohdassa tarkoitetun kirjanpidon määrittämiseksi tuottajajärjestöjen on otettava huomioon kyseisen asetuksen 18 artiklan mukaisesti vahvistetut oliivien ja öljyn tuotokset siltä alueelta, jossa sijaitsee tila tai tilat, joilta käytetyt oliivit tulevat, sekä kaikki muut tarvittavat tiedot, mukaan lukien 12 artiklan 4 kohdan toisessa alakohdassa tarkoitetut tiedot. 2. Tuottajajärjestön on toimitettava kyseisen jäsenvaltion toimivaltaisille viranomaisille mahdollisimman nopeasti jäseniään koskevat asiakirjat asetuksen (ETY) N:o 2261/84 8 artiklan 2 kohdassa tarkoitetuissa tapauksissa. 3. Asetuksen (ETY) N:o 2261/84 12 artiklan 2 kohdan toisen luetelmakohdan soveltamiseksi asianomaisten oliivinviljelijöiden on jätettävä ennakkomaksuhakemus samanaikaisesti 5 artiklassa tarkoitetun tukihakemuksen kanssa. Tarkastettuaan tukihakemuksessa olevat tiedot tuottajajärjestön on toimitettava ennakkomaksuhakemus ennen asetuksen (ETY) N:o 2261/84 8 artiklan 1 kohdan ensimmäisessä luetelmakohdassa tarkoitettua tarkastusta kyseisen jäsenvaltion toimivaltaisille viranomaisille. 7 artikla 1. Tuottajajärjestöjen, jotka muodostavat liiton, on edustettava vähintään kolmasosaa asetuksen (ETY) N:o 2261/84 4 artiklan 3 kohdassa tarkoitetuista talousalueista. 2. Asetuksen (ETY) N:o 2261/84 10 artiklan ensimmäisessä luetelmakohdassa säädetyn tarkastuksen on kohdistuttava viiteen prosenttiin tuottajajärjestöjen tekemistä tarkastuksista. Liittojen on laadittava jokaisesta tehdystä tarkastuksesta yksityiskohtainen kertomus, jonka jäljennös on toimitettava välittömästi kyseiselle jäsenvaltiolle. 8 artikla 1. Markkinointivuonna 1984/1985 asetuksen N:o 136/66/ETY 20 d artiklassa tarkoitetun tuen pidätyksen tuloksena olevan kutakin jäsenvaltiota koskevan määrän rajoissa: a) asetuksen (ETY) N:o 2261/84 11 artiklan 1 kohdan a alakohdassa tarkoitetuksi määräksi vahvistetaan 2 ECUa kunkin liiton muodostavien tuottajajärjestöjen jäseneltä; b) tuottajajärjestöt saavat 80 ECUn suuruisen määrän jokaisesta asetuksen (ETY) N:o 2261/84 6 artiklan 1 kohdan toisen luetelmakohdan mukaisesti tehdystä viljelyilmoitusten tarkastuksesta; jos tarkastus kohdistuu suurempiin kuin 3, 10 ja 30 hehtaarin suuruisiin oliivipuualoihin, tähän määrään lisätään tässä järjestyksessä 50, 100 ja 150 ECUa; c) asetuksen N:o 136/66/ETY 20 d artiklassa tarkoitetun tuen pidätyksen määrästä jäljelle jäänyt osa jaetaan tuottajajärjestöjen kesken kyseisten järjestöjen tarkastamien tukihakemusten lukumäärän perusteella. Jos liitto kaikki yhteisön oikeudellisessa sääntelyssä sille säädetyt tehtävät suoritettuaan ei ole käyttänyt a alakohdassa tarkoitetusta rahoituksesta tuloksena olevaa määrää kokonaisuudessaan, liiton on jaettava jäljelle jäänyt osa niiden tuottajajärjestöjen kesken, joista se muodostuu, näiden järjestöjen jäsenmäärän perusteella, sanotun kuitenkaan rajoittamatta asetuksen (ETY) N:o 2261/84 11 artiklan 3 kohdan soveltamista. 2. Seuraavien markkinointivuosien osalta 1 kohdan a ja b alakohdassa tarkoitetut määrät vahvistetaan ennen kunkin markkinointivuoden alkua jaettavan kokonaismäärän arvioiden sekä saadun kokemuksen perusteella asetuksen N:o 136/66/ETY 38 artiklassa tarkoitettua menettelyä noudattaen. 3. Jos 20 d artiklan 1 kohdassa tarkoitettu tuen pidätyksestä tuloksena oleva määrä ei mahdollista 1 kohdan a ja b alakohtien soveltamisen tuloksena olevien määrien myöntämistä tuottajajärjestöille sekä niiden liitoille, kyseiset jäsenvaltiot voivat avustaa näiden järjestöjen tarkastustoiminnasta aiheutuvien tiettyjen kustannusten maksamisessa. Tässä tapauksessa jäsenvaltiot voivat myöntää järjestöille ja liitoille 1 kohdan a ja b alakohdassa tarkoitetuista määristä poikkeavia määriä, joiden on kuitenkin pysyttävä näiden määrien rajoissa. 4. Asetuksen (ETY) N:o 2261/84 11 artiklan 4 kohdassa tarkoitettu ennakkomaksu ei saa olla suurempi kuin P liittojen osalta 80 prosenttia 1 kohdan a alakohdan soveltamisen tuloksena olevasta määrästä ja P järjestöjen osalta 80 prosenttia määrästä, joka saadaan kertomalla jokaisesta tarkastuksesta maksettava määrä jokaisen järjestön suunnittelemalla tarkastusten lukumäärällä jäsenmäärän perusteella 4 artiklan 2 kohdan mukaisesti. 9 artikla 1. Myllyjen hyväksymiseksi asetuksen (ETY) N:o 2261/84 13 artiklan 1 kohdan a alakohdassa tarkoitettuihin tietoihin on sisällyttävä erityisesti: P öljyjen varastointikyky, P tosiasiallinen puristuskyky kahdeksan tunnin työpäivänä, P myllyyn asennettujen tai siellä toimivien teknisten laitteiden kuvaus, johon kuuluu jokaisen yksikön laji, merkki, malli ja tuntikohtainen suorituskyky. Myllyn on lisäksi toimitettava oliivinviljelijöille 5 artiklan 1 kohdassa tarkoitettu todistus. 2. Asetuksen (ETY) N:o 2261/84 13 artiklan 1 kohdan d alakohdassa tarkoitetussa yhdenmukaistetussa päivittäisessä varastokirjanpidossa on oltava: a) saapuneiden oliivien eräkohtaiset määrät, niin että kunkin erän tuottaja ja omistaja mainitaan; b) puristettujen oliivien määrä; c) saadut öljymäärät; d) saadut öljykakkumäärät; e) myllystä poistuneet eräkohtaiset öljymäärät, niin että vastaanottaja mainitaan; f) myllystä poistuneet eräkohtaiset öljykakkumäärät, niin että vastaanottaja mainitaan. 3. Jos mylly myy saadun öljyn ja/tai öljykakut, kunkin erän myyntilasku on esitettävä varastokirjanpidon tarkastavien viranomaisten pyynnöstä. 4. Asetuksen (ETY) N:o 2261/84 13 artiklan 6 kohdassa tarkoitetussa tapauksessa saadakseen myllyn hyväksytyksi erityisen valvontajärjestelmän mukaisesti kyseisen jäsenvaltion on jätettävä komissiolle perusteltu hakemus, jossa on tarkennettu valvontalaji, jota se sitoutuu käyttämään kyseiseen myllyyn. Komissio päättää 30 päivän kuluessa, voidaanko tällainen hyväksyminen myöntää, ja ilmoittaa päätöksestään kyseiselle jäsenvaltiolle. 10 artikla 1. Asetuksen (ETY) N:o 2261/84 14 artiklan 3 kohdassa tarkoitetun tarkastuksen on kohdistuttava vähintään viiteen prosenttiin hyväksytyistä myllyistä. Markkinointivuonna 1984/1985 tämän tarkastuksen on kuitenkin kohdistuttava vähintään kolmeen prosenttiin hyväksytyistä myllyistä. 2. Asetuksen (ETY) N:o 2261/84 14 artiklan 4 kohdassa tarkoitetun tarkastuksen on kohdistuttava vähintään viiteen prosenttiin järjestäytymättömistä oliivinviljelijöistä. 11 artikla 1. Tuottajajäsenvaltioiden on perustettava asetuksen (ETY) N:o 2261/84 16 artiklassa tarkoitettu ATK-rekisteri viimeistään 31 päivänä lokakuuta 1985. Jäsenvaltioiden on syötettävä tähän rekisteriin oliivinviljelyä koskevassa rekisterissä olevat tiedot heti, kun ne ovat käytettävissä. 2. Perustamisen jälkeen tuottajajäsenvaltioiden on syötettävä tähän rekisteriin asetuksen (ETY) N:o 2261/84 16 artiklassa luetellut tiedot kustakin markkinointivuodesta heti, kun ne ovat käytettävissä. 3. Jäsenvaltioiden on syötettävä viimeistään 31 päivänä joulukuuta 1985 ATKrekisteriin kaikki käytettävissä olevat tiedot markkinointivuosista 1982/1983 ja 1983/1984. Näissä tiedoissa on oltava jokaisen tuottajan osalta vähintään: P määrä, jolle tukea on haettu, P määrä, jolle oikeus tukeen on myönnetty. 4. Asetuksen N:o 136/66/ETY 5 artiklan 2 kohdan sekä asetuksen (ETY) N:o 1590/83 noudattamisen takaamiseksi tuottajajäsenvaltioiden on ennen 1 päivää marraskuuta 1985 syötettävä ATK-rekistereihin asetuksen (ETY) N:o 1590/83 1 artiklassa tarkoitetussa ilmoituksessa olevat tiedot tai kyseisen asetuksen 2 artiklassa tarkoitettujen oliivitarhojen uudelleenjärjestelytoimiin liittyvät tiedot. 12 artikla 1. Asetuksen (ETY) N:o 2261/84 18 artiklassa tarkoitettujen oliivien ja öljyn tuotosten vahvistamiseksi tuottajajäsenvaltioiden on toimitettava komissiolle määrätyt yhtenäisiä tuotantoalueita koskevat tiedot, joiden laatimisessa on otettu huomioon erityisesti: P maantieteellinen sijainti ja maaperän viljelyominaisuudet, P oliivipuiden pääasialliset lajikkeet sekä niiden yleisin leikkaustapa ja ikä. 2. Tietoihin on sisällyttävä jokaisen tuotantoalueen osalta vähintään: a) alueen maantieteellinen rajaus; b) arvio alasta, jolla kasvaa oliivipuita, c) arvio oliivipuiden keskimääräisestä lukumäärästä oliivinviljelyyn käytettyä hehtaaria kohti; d) keskimääräinen puukohtainen oliivintuotanto; e) keskimääräinen öljytuotanto 100 kilogrammaa oliiveja kohti. 3. Jokaisen tuotantoalueen osalta 1 ja 2 kohdassa tarkoitettuihin tietoihin on liitettävä selostus alueen tuotanto-olosuhteista markkinointivuoden aikana. 4. Öljyn tuotosten vahvistamiseksi tuottajajäsenvaltioiden on määritettävä jokaisen tuotantoalueen osalta kyseisen alueen oliiviöljyn tuotos alueen puristuskykyä korjuun eri vaiheissa edustavissa eri tavalla varustetuissa myllyissä. Oliivien tuotoksen vahvistamiseksi tuottajajäsenvaltioiden on määritettävä vähintään tärkeimmillä tuotantoalueilla markkinointivuoden alussa alueen tuotanto-olosuhteita edustavista oliivipuista saadut oliivien tuotokset. 5. Komission edustajat osallistuvat edellä tarkoitettujen tietojen määrittämiseen. 13 artikla Tukeen oikeutettu uutetun oliiviöljyn määrä on kahdeksan prosenttia öljykakkujen valmistusaineena olevista oliiveista tuotetusta neitsytoliiviöljymäärästä, jonka oikeus tukeen on hyväksytty asetuksen (ETY) N:o 2261/84 2 artiklan 4 kohdan mukaisesti. 14 artikla Tuottajajäsenvaltioiden on toteutettava kaikki tarvittavat toimenpiteet sen takaamiseksi, että neuvoston asetuksen (ETY) N:o 2958/82() mukaisesti hyväksytyt tuottajajärjestöt täyttävät kaikki kyseisessä asetuksessa tarkoitettuun tuotantotukijärjestelmään liittyvät velvoitteet. 15 artikla Tuottajajäsenvaltiot voivat markkinointivuonna 1984/1985 poiketa: P 1 artiklan 2 kohdan f alakohdan säännöksistä, P 9 artiklan 1 kohdan ja 2 kohdan e ja f alakohdan säännöksistä. 16 artikla Tuottajajäsenvaltioiden on toteutettava kaikki tarvittavat toimenpiteet antaakseen oliivinviljelijöille tiedon seuraamuksista, joita ne säätävät yhteisön oikeudellisen sääntelyn mukaisesti tapauksia varten, joissa viljelyilmoitus tai tukihakemus eivät ole totuudenmukaisia. Tuottajajäsenvaltioiden on ilmoitettava komissiolle välittömästi tämän asetuksen soveltamiseksi toteutetut toimenpiteet. 17 artikla Tämä asetus tulee voimaan 1 päivänä marraskuuta 1984. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 31 päivänä lokakuuta 1984. Komission puolesta Poul DALSAGER Komission jäsen () EYVL N:o 172, 30.9.1966, s. 3025/66 () EYVL N:o L 208, 3.8.1984, s. 1 () EYVL N:o L 208, 3.8.1984, s. 3 () EYVL N:o L 163, 22.6.1983, s. 39 () EYVL N:o L 19, 24.1.1975, s. 1 () EYVL N:o L 309, 5.11.1982, s. 28